b"\n_START_ARTICLE_\nDen 1. Oscar-utdelingen\n_START_SECTION_\nBakgrunn\n_START_PARAGRAPH_\nI 1927 ble Academy of Motion Picture Arts and Sciences etablert av Louis B. Mayer for \xc3\xa5 samle de fem delene av filmindustrien; skuespillere, regiss\xc3\xb8rer, produsenter, teknikere og forfattere. Mayer kommenterte: \xc2\xabJeg fant at den beste m\xc3\xa5ten \xc3\xa5 h\xc3\xa5ndtere [filmskapere] p\xc3\xa5 var \xc3\xa5 henge medaljer over dem ... Hvis jeg gav dem kommer og priser de ville drepe dem for \xc3\xa5 produsere det jeg \xc3\xb8nsket. Det var grunnen til at Academy Awards ble opprettet.\xc2\xbb Mayer spurte Cedric Gibbons, art director i MGM om han kunne designe et Academy Award trofe. De nominerte ble underrettet via telegram i februar 1928. I august 1928 kontaktet Mayer Academy Central Board of Judges for \xc3\xa5 bestemme vinnerne. Dog, if\xc3\xb8lge den amerikanske regiss\xc3\xb8ren King Vidor s\xc3\xa5 var stemmingen rundt prisen Academy Award for beste film i hendene p\xc3\xa5 AMPAS' grunnleggere Douglas Fairbanks, Sid Grauman, Mayer, Mary Pickford og Joseph Schenck.\n_START_SECTION_\nSeremoni\n_START_PARAGRAPH_\nSeremonien ble holdt 16. mai 1929, i Hollywood Roosevelt Hotel i Los Angeles i California. Den bestod av en privat middag med 36 bankettbord, hvor 270 personer var til stede og billettene kosten fem dollars. Skuespillere og skuespillerinner ankom hotellet i luksusbiler, hvor mange fans deltok for \xc3\xa5 oppmuntre kjendisene. Det ble ikke kringkastet p\xc3\xa5 hverken radio eller fjernsyn. Det ble ledet av AMPAS direkt\xc3\xb8ren Fairbanks, under den 15 minutter lange presentasjonen."